Meškajúca menstruácia
Dobrý deň. Asi dva týždne do zadu má svrbela pošva a pálila keď som bola na malej. A časté močenie. Mala som nechránený styk ale nešlo do mňa ani kúsoček. Nemôžem byť tehu. 13.5 som mala dostať menzes a nič. Mám výtok tmavý moč ktorý zapácha kus. Ako dlho mi môže meškať ? Ak som bola prechladnuta ?
Dobrý deň,
Ďakujeme za vašu otázku. Príznaky, ako pálenie a rezanie pri močení (vnímané aj ako bolesť), časté nutkanie na močenie a zakalený moč sú zväčša prejavom zápalu močových ciest. Najčastejšou príčinou jeho vzniku sú baktérie, ktoré prechádzajú cez močovú rúru na mechúr, kde sa usadia a množia. V prípade, že sa zhoršujúci stav nelieči, môže infekcia prejsť až na obličky. Ďalšou príčinou môže byť nedostatočná hygiena, neopatrné sexuálne správanie, zadržiavanie moču, nedostatočný prísun tekutín.
Základom liečby je dodržiavať pitný režim. Odporúča sa vypiť aspoň 2 litre nesladených tekutín denne. Vhodným je okrem
urologického čaju
(komplexná zmes viacerých bylín) aj čaj zo žihlavy či prasličky roľnej. Žihlava je účinná proti zápalu, praslička podporuje vylučovanie moču a oba výluhy sa pijú 2x denne. V prípade prasličky je dĺžka používania maximálne 7 až 10 dní. Čajové vrecko sa zaleje potrebným množstvom vriacej vody a nechá sa 10 minút lúhovať.
Okrem čaju vám odporúčam užívať aj prípravok
Dr. Max Cranberries & D-mannose Premium
, ktorý podporuje normálnu funkciu dolných močových ciest. Odporúčané dávkovanie sú 2 tablety denne.
V prípade, že do 3 dní nenastane zlepšenie, prípadne sa stav zhorší, je potrebné navštíviť gynekológa. Na základe potrebných vyšetrení taktiež určí príčinu meškajúcej menštruácie.
Prajem pekný zvyšok dňa.
S pozdravom
Mgr. Tamara Jakúbeková